Maksimir se počeo ozbiljno urušavati, a u Dinamu su o tome trebali govoriti na konferenciji za medije

Točno u podne GNK Dinamo trebao je održati izvanrednu konferenciju za medije, no kada su brojni novinari već stigli na Maksimir, stigla je obavijest kako je neće biti.

Budući da se govornici nisu znali, poznate nisu bile ni teme, no one su vjerojatno u većoj mjeri trebale biti vezane za "vanterenske" aktivnosti, kao što su novi izbori.

Sadržaj se nastavlja...

Jedna od njih svakako je morala biti stanje maksimirskog stadiona koji se počeo urušavati. Još prošli tjedan postavljena je zaštitna mreža na UEFA-in zahtjev, a to nije nikakvo rješenje problema jer novi se dogodio u ponedjeljak.

Štoviše, samo srećom je izbjegnuta moguća tragedija jer s tribina je otpao stakleni prozor, a u tom trenutku blizu tog mjesta bilo je mnoštvo djece.

Zbog toga je sada postavljen sigurnosni put za pješake, a u svakom slučaju i Dinamo i Grad Zagreb, koji je vlasnik stadiona, morat će u hitnu sanaciju problema.